Document ID: 32006R0913

32006R0913
L 169/1
SLUŽBENI LIST EUROPSKE UNIJE
UREDBA VIJEĆA (EZ) br. 913/2006
od 19. lipnja 2006.
o izmjeni Priloga Uredbi (EZ) br. 2042/2000 o uvođenju konačne antidampinške pristojbe na uvoz sustava televizijskih kamera podrijetlom iz Japana
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1), (osnovna Uredba),
uzimajući u obzir prijedlog koji je podnijela Komisija nakon savjetovanja s Savjetodavnim odborom,
budući da:
A. PRETHODNI POSTUPCI
(1)
Vijeće je Uredbom (EZ) br. 1015/94 (2) uvelo konačnu antidampinšku pristojbu na uvoz sustava televizijskih kamera (TCS) podrijetlom iz Japana.
(2)
Vijeće je u rujnu 2000. Uredbom (EZ) br. 2042/2000 (3) potvrdilo konačne antidampinške pristojbe koje su uveden Uredbom (EZ) br. 1015/94 (kako je kasnije izmijenjena) u skladu s člankom 11. stavkom 2. osnovne Uredbe.
(3)
U članku 1. stavku 3. točki (e) Uredbe (EZ) br. 2042/2000, Vijeće je iz područja primjene antidampinške pristojbe posebno isključilo sustave kamera koji su navedeni u Prilogu toj Uredbi (Prilog), a koji predstavljaju najskuplje profesionalne sustave kamera i tehnički su obuhvaćeni definicijom proizvoda iz članka 1. stavka 2. te Uredbe, ali se ne mogu smatrati sustavima televizijskih kamera.
(4)
Komisija je putem obavijesti od 29. rujna 2005. (4) pokrenula reviziju u skladu s člankom 11. stavkom 2. osnovne Uredbe u vezi s antidampinškim mjerama koje su na snazi za uvoz TCS-a podrijetlom iz Japana.
B. ISPITNI POSTUPAK U VEZI S NOVIM MODELIMA SUSTAVA PROFESIONALNIH KAMERA
1. POSTUPAK
(5)
Dva japanska proizvođača izvoznika, Matsushita i Hitachi Denshi (Europa) GmbH (Hitachi), obavijestila su Komisiju o svojoj namjeri da uvedu nove modele sustava profesionalnih kamera na tržište Zajednice i zatražila su od Komisije da doda te nove modele sustava profesionalnih kamera i njihovu dodatnu opremu u Prilog Uredbi (EZ) br. 2042/2000 te da ih tako izuzme iz područja primjene antidampinških pristojbi.
(6)
Komisija je na odgovarajući način obavijestila industriju Zajednice i započela ispitni postupak ograničen na utvrđivanje pripadaju li proizvodi koji se razmatraju u područje primjene antidampinških pristojbi i bi li trebalo u skladu s time izmijeniti operativni dio Uredbe (EZ) br. 2042/2000.
2. MODELI OBUHVAĆENI ISPITNIM POSTUPKOM
(7)
Zahtjev za izuzeće primljen je za sljedeće modele sustava kamera, zajedno s odgovarajućim tehničkim podacima:
Matsushita:
-
glava kamere AK-HC910L,
-
glava kamere AK-HC1500G,
-
jedinica za kontrolu kamere AK-HRP900,
-
jedinica za kontrolu kamere AK-HRP150.
Svi modeli su predstavljeni kao slijednici modela koji su već isključeni iz antidampinških mjera koje su na snazi.
Hitachi:
-
glava kamere DK-H31,
-
ploča za daljinsko upravljanje RU-3300N.
Oba modela su predstavljena kao modeli vrlo slični modelima koji su već isključeni iz antidampinških mjera koji su na snazi. Oni se ne nude u kombinaciji sa sustavom triax ili s adapterom triax i koriste se za kamere za nadzor i telekonferencije, jednako kao i u laboratorijima i knjižnicama.
3. NALAZI
(a) Glave kamera AK-HC910L i AK-HC1500G i kontrolne jedinice kamera AK-HRP900 i AK-HRP150
(8)
Glave kamera AK-HC910L i AK-HC1500G kao i kontrolne jedinice kamera AK-HRP900 i AK-HRP150 obuhvaćene su opisom proizvoda iz članka 1. stavka 2. točke (a) Uredbe (EZ) br. 2042/2000. Ipak, oni se uglavnom rabe za profesionalnu primjenu i utvrđeno je da su to sustavi profesionalnih kamera u smislu članka 1. stavka 3. točke (e) Uredbe (EZ) br. 2042/2000. Stoga bi ih trebalo isključiti iz područja primjene postojećih antidampinških mjera i dodati Prilogu Uredbi (EZ) br. 2042/2000.
(9)
U skladu s uspostavljenom praksom institucija Zajednice ove sustave televizijskih kamera trebalo bi izuzeti od antidampinške pristojbe od datuma na koji službe Komisije prime odgovarajući zahtjev za izuzeće. Zbog toga bi sve sljedeće kamere uvezene 5. rujna 2005. ili nakon tog datuma trebalo izuzeti od antidampinške pristojbe od tog datuma:
Matsushita:
-
glava kamere AK-HC910L,
-
glava kamere AK-HC1500G,
-
jedinica za kontrolu kamere AK-HRP900,
-
jedinica za kontrolu kamere AK-HRP150.
(b) Glava kamere DK-H31 i ploča za daljinsko upravljanje RU-3300N
(10)
Glava kamere DK-H31 i ploča za daljinsko upravljanje RU-3300N obuhvaćene su opisom proizvoda iz članka 1. stavka 2. točke (a) Uredbe (EZ) br. 2042/2000. Ipak, oni se uglavnom rabe za profesionalnu primjenu i na tržištu Zajednice se ne prodaju s odgovarajućim sustavom triax ili adapterom. Stoga je zaključeno da bi ih trebalo smatrati sustavima profesionalnih kamera u smislu članka 1. stavka 3. točke (e) Uredbe (EZ) br. 2042/2000. Stoga bi ih trebalo isključiti iz područja primjene postojećih antidampinških mjera i dodati Prilogu Uredbi (EZ) br. 2042/2000.
(11)
U skladu s uspostavljenom praksom institucija Zajednice, ove sustave televizijskih kamera trebalo bi izuzeti od antidampinške pristojbe od datuma na koji službe Komisije prime odgovarajući zahtjev za izuzeće. Zbog toga bi sve sljedeće kamere uvezene 3. studenoga 2005. ili nakon tog datuma trebalo izuzeti od antidampinške pristojbe od toga datuma:
Hitachi:
-
glava kamere DK-H31,
-
ploča za daljinsko upravljanje RU-3300N.
4. OBAVJEŠĆIVANJE ZAINTERESIRANIH STRANKA I ZAKLJUČCI
(12)
Komisija je obavijestila industriju Zajednice i izvoznike TCS-a o svojim nalazima i pružila im je mogućnost da iznesu svoje stavove. Niti jedna stranka se nije usprotivila nalazima Komisije.
(13)
Na temelju gore navedenoga, trebalo bi na odgovarajući način izmijeniti Uredbu (EZ) br. 2042/2000,
DONIJELO JE OVU UREDBU:
Članak 1.
Prilog Uredbi (EZ) br. 2042/2000 zamjenjuje se Prilogom ovoj Uredbi.
Članak 2.
1. Ova Uredba stupa na snagu sljedećeg dana od dana objave u Službenom listu Europske unije.
2. Ova se Uredba primjenjuje na uvoz sljedećih modela koje su proizveli i u Zajednicu izvezli sljedeći proizvođači izvoznici:
(a)
Matsushita od 5. rujna 2005.:
-
glava kamere AK-HC910L,
-
glava kamere AK-HC1500G,
-
jedinica za kontrolu kamere AK-HRP900,
-
jedinica za kontrolu kamere AK-HRP150.
(b)
Hitachi od 3. studenoga 2005.:
-
glava kamere DK-H31,
-
ploča za daljinsko upravljanje RU-3300N.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 19. lipnja 2006.

Labels: 12
3
4
18